
****

|  |
| --- |
| **Nasjonal produktspesifikasjon for arealplan og digitalt planregister**  **Del 4 – Spesifikasjon for kommunalt planregister** |
| Spesifikasjon fastsatt 6. november 2009, med endringer senest 1.7.2012 |



Innholdsfortegnelse

[4 Del 4. Spesifikasjon for planregister 3](#_Toc328565009)

[4.1 Overordnet modell for kommunalt planregister 3](#_Toc328565010)

[4.2 Nasjonal arealplan-ID 4](#_Toc328565011)

[4.3 Planregister som planoversikt 4](#_Toc328565012)

[4.4 Digitalt planregister 6](#_Toc328565013)

[4.4.1 Digitalt planregister - forskriftskrav 6](#_Toc328565014)

[4.4.2 Dataelementer 7](#_Toc328565015)

[4.4.3 Modellbeskrivelse 8](#_Toc328565016)

[4.4.3.1 Nøkkeldata om arealplanen 10](#_Toc328565017)

[4.4.3.2 Organisasjoner som behandler planen 12](#_Toc328565018)

[4.4.3.3 Plandokumenter 13](#_Toc328565019)

[4.4.3.4 Planbehandlinger 14](#_Toc328565020)

[4.4.3.5 Dispensasjon 16](#_Toc328565021)

[4.4.3.6 Planområde – planens geografiske beskrivelse 17](#_Toc328565022)

[4.4.3.7 Relasjoner mellom planer 17](#_Toc328565023)

[4.4.4 Utfyllende om NasjonalArealplanid 18](#_Toc328565024)

[4.4.5 Utfyllende om egenskapene knyttet til Arealplan 19](#_Toc328565025)

[4.4.6 Utfyllende om RelasjonTilAnnenPlan 21](#_Toc328565026)

[4.4.7 Utfyllende om vektordata for arealplaner 23](#_Toc328565027)

[4.4.7.1 Forvaltning av regulerings- og bebyggelsesplaner etter eldre lovverk 24](#_Toc328565028)

[4.4.7.2 Forvaltning av reguleringsplaner etter pbl. 2008 24](#_Toc328565029)

[4.4.7.3 Krav til reguleringsplaner som dekker flere vertikalnivå 24](#_Toc328565030)

[4.4.7.4 Forvaltning av planer under behandling 24](#_Toc328565031)

[4.4.7.5 Skal bare planområdet for planforslaget eller skal hele det digitale arealplanforslaget registreres? 25](#_Toc328565032)

[4.4.7.6 Behandling og forvaltning av mindre endringer til reguleringsplan 25](#_Toc328565033)

[4.4.7.7 Forvaltning av ’Midlertidig forbud mot tiltak’ i planregister 26](#_Toc328565034)

[4.4.7.8 Forvaltning av statlige planretningslinjer, statlige bestemmelser og regionale planer og bestemmelser i kommunale planregistre 26](#_Toc328565035)

[4.4.8 Om integrasjon mellom planregisteret, sak- og arkivsystem 27](#_Toc328565036)

[4.4.9 Om integrasjon mellom planregister og matrikkel 27](#_Toc328565037)

[4.5 Vedlegg I - Tabellarisk fremstilling av objekter, og deres egenskaper 28](#_Toc328565038)

[4.6 Endringslogg - Del 4 33](#_Toc328565039)

# Del 4. Spesifikasjon for planregister

Miljøverndepartementet er ansvarlig for innholdet i ”Nasjonal produktspesifikasjon for arealplan og digitalt planregister” hvor dette dokumentet utgjør del 4 med spesifikasjon av planregister. For generell omtale av spesifikasjonen, vises til [del 0](http://www.regjeringen.no/nb/dep/md/tema/planlegging_plan-_og_bygningsloven/kart--og-planforskriften-.html?id=570324). Se Internett: [www.regjeringen.no/kartforskriften](http://www.regjeringen.no/kartforskriften).

Spesifikasjonen beskriver krav til minimumsløsning, men det er fullt mulig å etablere et planregister som innholder mer informasjon enn det som er beskrevet her. Kommunene kan gjøre avtale med sin systemleverandør om funksjonalitet som det ikke er tatt høyde for i denne spesifikasjonen.

Det er gitt bestemmelser om to alternative typer kommunale planregistre: Planregister som *planoversikt* (jf. [kart- og planforskriften](http://www.lovdata.no/cgi-wift/ldles?doc=/sf/sf/sf-20090626-0861.html) § 13) er beskrevet i kap. 4.3. *Digitalt* planregister (jf. forskriften § 12) er beskrevet i kap 4.4.

Definisjoner står i kart- og planforskriften § 2, hvor både planregister som planoversikt og digitalt planregister er definert.


Det mest sentrale i denne produktspesifikasjonen er datamodellen om det digitale planregisteret.

## Overordnet modell for kommunalt planregister

§ 2-2 i plan- og bygningsloven av 27. juni 2008 nr. 71 lyder:

”Kommunene skal ha et planregister som gir opplysninger om gjeldende arealplaner og andre bestemmelser som fastlegger hvordan arealene skal utnyttes.   
Departementet kan gi forskrift om kommunalt planregister, herunder bruk av elektronisk planregister.”

Kravet i loven til hva et planregister skal omfatte er såpass vidt at det går ut over ordinær betydning av begrepet register. Begrepet planregister må forstås mer i betydningen ”nasjonalt planinformasjonssystem” med innsyn i flere plandatabaser med tilhørende dokumenter og med registerfunksjonalitet som muliggjør produksjon av planoversikt sortert på nasjonal arealplan-ID og vedtaksdato. De kommunale digitale planregistrene blir i realiteten en del av et nasjonalt system ved at de er koblet til Internett.



Figur 4‑1: Nasjonalt planinformasjonssystem (planregister).

## Nasjonal arealplan-ID

Nasjonal arealplan-ID er definert som et landsdekkende entydig og unikt kjennetegn (identifikasjon) på en arealplan.

Krav om nasjonal arealplan-ID gjelder for alle planer uansett om kommunen har digitalt planregister etter § 12 eller nøyer seg med et planregister med planoversikt etter § 13.

En arealplan-ID er satt sammen av egenskapene ”administrativenhetsnummer” og ”planidentifikasjon”, der ”planidentifikasjon” er en entydig identifikasjon for en arealplan innen den gitte administrative enheten.

”Administrativenhetsnummer” er enten kommunenummer (..KOMM i SOSI), fylkesnummer (2-stifret kode), eller landkode NO som representerer staten.

Når kommunen registrerer statlige eller regionale planer i planregisteret, skal disse arealplanene tildeles nasjonal arealplan-ID på lik linje med kommunale eller private planforslag. Slik planidentifikasjon kan være avtalt tidlig i prosessen, men det er ikke avgjørende. Det vesentlige er at slike arealplaner gis en unik identifikasjon idet de føres inn i planregisteret. Slik føring skal senest skje når planen tas under behandling av kommunen, jf. kart- og planforskriften §§12 annet ledd bokstav e og 13 første ledd.

Eksempel på bruk av nasjonal arealplan-ID: <http://www.statkart.no/Tildeling+av+Nasjonal+arealplan-ID.d25-SwRzG5G.ips>

Særskilt om tildeling av nasjonal arealplan-ID for statlig plan:

* Arealplaner etter pbl § 3-5 kan omfatte alle plantyper. En statlig arealplan skal ha ..PLANTYPE 4. Alle øvrige plantyper er aktuelle, koder 10 – 35, men med differensiering på planer etter ny og gammel lov. Egenskaper på geometrien tilpasses etter kravet i standarden for de ulike plantypene.
* Planområde – Skal kodes med NpOmråde/NpGrense
* Nasjonalarealplanid skal ha …NO som administrativ enhet, samt en …PLANID etter kronologisk orden. Planer som er digitalisert av kommunene og som alt har etablert en planid beholder denne, og blir da NAPID. NAPID gitt av statlig planmyndighet blir opprinnelig adm.enhet/planid.

## Planregister som planoversikt

I kart- og planforskriften § 13 stilles følgende krav til planregister med planoversikt:


|  |
| --- |
| **§ 13 Planregister med planoversikt**  Kommuner som ikke skal føre arealplan i digitalt planregister etter § 12, skal føre planregister med planoversikt.  Planregister med planoversikt skal inneholde en opplisting av   1. endelig vedtatte arealplaner i kommunen, herunder planer som statlige og regionale myndigheter har vedtatt etter plan- og bygningsloven §§ 6-3, 6-4, 8-4 og 8-5. Planen skal føres inn med navn og nasjonal arealplan-ID, plantype, vedtaksdato, ikrafttredelsesdato hvis denne er en annen enn vedtaksdato, og kunngjøringsdato. Omriss av planområdet skal vises inntegnet på kart; 2. vedtatte mindre endringer i endelig vedtatte arealplaner, jf. plan- og bygningsloven §§ 11-17 og 12-14, med vedtaksdato, saksnummer og nasjonal arealplan-ID til planen som er endret; 3. dispensasjoner som nevnt i § 12 annet ledd bokstav c til endelig vedtatte arealplaner, jf. plan- og bygningsloven § 19-2, med vedtaksdato, saksnummer og nasjonal arealplan-ID til plan som det dispenseres fra; 4. vedtatte midlertidige forbud mot tiltak etter plan- og bygningsloven kapittel 13 med vedtaksdato, saksnummer og nasjonal arealplan-ID på planer som berøres av forbudet; 5. planer som er tatt under behandling (planforslag), med nasjonal arealplan-ID og planområdet inntegnet på kart. |

I forskriften § 14 stilles det krav om at informasjon fra planregister med planoversikt skal være tilgjengelig på Internett for gratis innsyn.

Planoversikten består av to deler, et oversiktskart og en listedel. Kartet stedfester planene. Listedelen inneholder nærmere informasjon om arealplanene.


Et register med planoversikt må i praksis være i digital form fordi informasjonen skal legges ut på kommunens hjemmeside på Internett. Kommunen anbefales, som et minimum, å benytte et regnearkprogram for å holde oversikt over kommunens planer slik det er forutsatt i § 13 annet ledd. Innholdet i regnearket skal gjøres tilgjengelig for innsyn og nedlasting på internett. Miljøverndepartementet har utarbeidet en mal for planregister   
(se figur 4-3 nedenfor), som kan lastes ned fra Internett her: [www.regjeringen.no/kartforskriften](http://www.regjeringen.no/kartforskriften) ([Planregister\_Eksempel\_Planoversikt (xls)](http://www.regjeringen.no/upload/MD/Vedlegg/Planlegging/Geografisk%20informasjon/Plan_Prodspek_Del4a_Planregister_Eksempel_Planoversikt_ver090701.xls" \o "Planregister Eksempel Planoversikt (xls)" \t "_blank) [(PDF Versjon](http://www.regjeringen.no/upload/MD/Vedlegg/Planlegging/Geografisk%20informasjon/Plan_Prodspek_Del4_Planregister_Eksempel_Planoversikt_ver090701.pdf)) (1.7.2009))

Kravene i annet ledd til innholdet i planoversikten er et minimumskrav. Kommunen kan ha en mer omfattende planoversikt enn det bestemmelsen i utgangspunktet krever.



Figur 4‑2: Eksempel på planregister som planoversikt, kartdelen. Aktuelle reguleringsplaner er angitt med nasjonal arealplan-ID.

Eksempelet på en planoversikt i figur 4-3 (nedenfor) kan lastes ned som Microsoft Excel-fil fra Miljøverndepartementets hjemmeside på Internett her:  
<http://www.regjeringen.no/upload/MD/Vedlegg/Planlegging/Geografisk%20informasjon/Plan_Prodspek_Del4a_Planregister_Eksempel_Planoversikt_ver090701.xls>



**Figur 4‑3: Eksempel på planregister som planoversikt, listedelen.**

## Digitalt planregister

### Digitalt planregister - forskriftskrav

I kart- og planforskriften § 12 stilles følgende krav til digitalt planregister:

|  |
| --- |
| **§ 12 Digitalt planregister**  Digital arealplan som kommunen har hatt ansvar for å fremstille eller som den har krevd levert inn i digital form etter § 7 første ledd første punktum, skal føres inn i digitalt planregister. Digital arealplan som statlig eller regional myndighet har utarbeidet med virkning for en eller flere kommuner, skal oversende disse i digital form til kommunen som fører dem inn i registeret.  Digitalt planregister skal inneholde   1. endelig vedtatte arealplaner i kommunen, herunder planer som statlige og regionale myndigheter har vedtatt etter plan- og bygningsloven § 6-3, § 6-4, § 8-4 og § 8-5, og markaloven. Planen skal føres inn med navn og nasjonal arealplan-ID, plantype, vedtaksdato, ikrafttredelsesdato hvis denne er en annen enn vedtaksdato, kunngjøringsdato, planstatus og identifisering av planens vertikalnivåer når det er flere enn ett slikt nivå. Når plan er endret, skal også endringene til planen føres inn i registeret. Dette gjelder for planer som er fremstilt i vektorformat i henhold til SOSI-standarden versjon 4.0 eller nyere versjoner. 2. dokumentasjon for vedtatte mindre endringer i endelig vedtatte arealplaner, jf. plan- og bygningsloven § 11-17 og § 12-14, med vedtaksdato, saksnummer og det endrede området inntegnet på kart; 3. dispensasjoner fra endelig vedtatte arealplaner, jf. plan- og bygningsloven § 19-2, med vedtaksdato, saksnummer og nasjonal arealplan-ID til plan som det dispenseres fra. En dispensasjon skal vises med georeferering når det er dispensert fra  * forbud mot tiltak mv. langs sjø og vassdrag, jf. plan- og bygningsloven § 1-8 * arealformålene grønnstruktur, landbruks-, natur- og friluftsformål samt reindrift, bruk og vern av sjø og vassdrag med tilhørende strandsone, jf. plan- og bygningsloven §§ 11-7 første ledd nr. 3, 5 og 6 og 12-5 første ledd nr. 3, 5 og 6 * sikrings-, støy- og faresoner, infrastruktursone, randsone rundt verneområder, båndleggingssone, jf. plan- og bygningsloven § 11-8 tredje ledd bokstav a, b og d.   Når det er flere dispensasjoner i samme vedtak som berører strekpunktene foran, skal hver enkelt ha sin egen georeferanse;   1. vedtatte midlertidige forbud mot tiltak etter plan- og bygningsloven kapittel 13 med vedtaksdato, saksnummer og nasjonal arealplan-ID på planer som berøres av forbudet; 2. planer som er tatt under behandling (planforslag), med nasjonal arealplan-ID og planområdet inntegnet på kart; 3. opplysninger om innsigelser til og klager på arealplaner, eventuelt at det er vedtatt utsatt iverksetting av vedtak, jf. forvaltningsloven § 42.   Digitalt planregister skal oppfylle kravene i nasjonal produktspesifikasjon for arealplan og digitalt planregister. Innholdet i digitalt planregister etter tredje ledd bokstav a til f, skal være egnet for anvendelse til statistikkformål, og omfatte tilstrekkelige metadata for at brukere av registeret skal kunne søke fram og bruke dataene. |

I forskriften § 14 stilles det krav om at informasjon fra digitalt planregister skal være tilgjengelig på Internett for gratis innsyn. Det framgår også at kommunen skal sørge for at data fra digitalt planregister er tilgjengelig for nedlasting via den nasjonale geografiske infrastrukturen (Norge digitalt) etter de til enhver tid gjeldende spesifikasjoner som gjelder for dette samarbeidet.

### Dataelementer

Aktuelle datalag som inngår i digitalt planregister:

* Informasjon om statlige planer, bestemmelser og retningslinjer
* Informasjon om regionale planer, bestemmelser og retningslinjer
* Kommuneplan/kommunedelplaner
* Reguleringsplaner (områdereguleringer og detaljreguleringer) i inntil fem vertikalnivå
* Planer under arbeid (planforslag)
* Midlertidige forbud mot tiltak
* Dispensasjoner
* Planegenskapsdatabase

Innholdet i plankartet er definert i [SOSI-standarden](http://www.statkart.no/sosi), objektkatalog for plandata.

Aktuelle dokumenter som inngår i digitalt planregister:

* Plankart
* Planbestemmelser
* Illustrasjoner/vedlegg (veiledende eller juridisk bindende gjennom bestemmelse)
* Planbeskrivelse/saksforberedelse/saksframlegg ved sluttbehandling (inkl. konsekvensvurdering og   
  ROS-analyse)
* Vedtak ved sluttbehandling (inkl. avgjørelse ved ev. innsigelse/klage)

### Modellbeskrivelse



Figur 4‑4: Datamodell for digitalt planregister. *(Logical diagram).*

Datamodellen (figur 4-4) definerer informasjonen om og innholdet i en arealplan*[[1]](#footnote-1)* som skal forvaltes og presenteres fra et digitalt planregister. Modellen er lagt på et konseptuelt nivå, dvs. at den angir hva registeret kan inneholde, og hvordan ev. forbindelser med andre databaser mv. kan tenkes etablert. Noen av elementene i modellen er obligatoriske, mens andre er opsjonelle (valgfrie). I den grad spesifikasjonen ikke sier annet, er den ufravikelig (preseptorisk) med hensyn til minstekrav. Registeret skal inneholde alle elementer i det kart- og planforskriften definerer som *digital arealplan[[2]](#footnote-2).* Det skal også kunne inneholde arealplaner som kun er representert ved vektoriserte planområder og gjennom digitale kopier av analoge plankart (skannede plandokumenter), og planområder for arealplaner i prosess. Registeret skal i tillegg kunne inneholde arealplaner etter eldre lovverk enten disse er representert ved vektoriserte planområder og skannede plandokumenter, eller de kan defineres som digitale arealplaner.

Den konseptuelle (logiske) datamodellen beskriver hvilke data og datastrukturer som inngår i digitalt planregister, og definerer dermed den samlede informasjonen om en arealplan slik den er beskrevet i kart- og planforskriften. Modellen er å anse som en minimumsmodell, den enkelte planmyndighet kan gjerne operere med planregistre som inneholder informasjon utover det modellen beskriver.

I figurene er modellelementer som inngår i den nasjonale standarden [SOSI](http://www.statkart.no/sosi) plan vist i egen ramme. Det er som det fremkommer en stor grad av overlapp mellom den konseptuelle modellen og [SOSI](http://www.statkart.no/sosi) plan. Også geometriobjektet PlanOmråde er nærmere spesifisert i [SOSI](http://www.statkart.no/sosi) plan.



Figur 4‑5: Kodelister, datatypebeskrivelser og tillegg til datamodell for digitalt planregister. *(Logical diagram)*.

Som digitale arealplaner regnes også eldre plankart konvertert til vektordata gjennom en digitaliseringsprosess. Slik digitalisering skjer normalt uten at det er knyttet formalvedtak til den digitale arealplanen som produseres, men må da være i tråd med kravene i kart- og planforskriften § 11 siste ledd. Informasjon om rettsvirkningen av og innholdet i både arealplaner etter eldre lovverk og planer etter pbl. 2008 vil dermed kunne presenteres i ett sømløst geografisk informasjonssystem. Det er opp til den enkelte kommune å bestemme i hvilken grad planregisteret skal være komplett med hensyn til arealplaner vedtatt etter eldre lovverk. I henhold til forskriften   
§ 12 annet ledd bokstav a siste punktum, skal planer fremstilt i vektorformat etter SOSI standarden versjon 4.0 som blir endret, alltid føres inn i digitalt planregister. Dette gjelder selv om planen er vedtatt før 01.03.2010. Kommunen kan selvsagt også føre inn planer fremstilt i eldre versjoner om den ønsker det.

#### Nøkkeldata om arealplanen

Objekttypen **Arealplan** representerer en av inngangene til planinformasjonen knyttet til en arealplan.



Figur 4‑6: Viser egenskaper, funksjoner og relasjoner knyttet til en arealplan. *(Logical diagram*.)

En arealplan er identifisert med en unik **NasjonalArealplanid** definert som egen datatype som er en sammensatt nøkkel av egenskapene

* Administrativenhetsnummer
* Planidentifikasjon

For utfyllende beskrivelse, se kapittel 4.4.4.

Informasjonen om en arealplan er vist som egenskaper i selve objekttypen og som en eller flere relaterte forekomster av objekttypene

* **OrganisasjonPerson**
* **Plandokument**
* **Planbehandling (abstrakt objekttype)**
* **Planområde**

Flere av egenskapene til en arealplan har egne definerte sett med lovlige verdier vist i kodeliste. Dette gjelder

* **PlanType**
* **PlanStatus**
* **Planbestemmelse**
* **LovreferanseType**
* **ForslagsstillerType**

Se utfyllende beskrivelse av egenskapene knyttet til arealplan nedenfor.



Figur 4‑7: Kodelister for arealplan vist samlet. *(Logical diagram)*.

Forvaltningen av dataene som beskrives i modellen, kan være realisert i ulike systemer, men det digitale planregisteret binder dataene sammen i et samlet informasjonssystem. Modellen tar ikke stilling til hvordan og hvor data er lagret i de ulike aktuelle systemene. Det ene ytterpunktet kan være et planregistersystem som forvalter alle data som tilhører modellen, et annet ytterpunkt vil være at planinformasjonen forvaltes i samspill mellom:

* Egenskapsregister for arealplaner,
* Forvaltningssystem for digitale arealplaner og planområder (heretter: vektordatasystemet),
* Sakssystem (heretter: SAK),
* Arkivsystem (heretter: ARKIV),

hvor hovedprinsippet bør være at data lagres og forvaltes i ett og bare ett system.

Dersom man opererer med planregisterdata i flere ulike systemer, vil det være behov for flere grensesnittfunksjoner (operasjoner eller tjenester) som sikrer dataflyt mellom systemene slik at det er mulig å frembringe komplette planregisterdata iht. lov og forskrift. Standard tjenester mot Planregister, Matrikkel, Sak og Arkiv er utviklet i [GeoIntegrasjon](http://www.geointegrasjon.no/)sprosjektet .

#### Organisasjoner som behandler planen

**Organisasjon-person** inneholder opplysninger om navn og kontaktperson i organisasjoner som knyttes til arealplanen, kodeliste **Rolletype** definerer organisasjonens rolle, med verdiene **forslagsstiller** og **utarbeidetAv.** Dette er opplysninger kart- og planforskriften § 9 siste ledd krever skal fremgå av tegnforklaringen på arealplankartet, men disse opplysningene kan også finnes som informasjon i planregisteret.



Figur 4‑8: Arealplan-Organisasjon-Person . *(Logical diagram).*

#### Plandokumenter

**Plandokument** inneholder referanse til ett eller flere dokumenter som er knyttet til arealplanen, der **plankart,** **planbestemmelser** og **planbeskrivelsen** spesielt er nevnt i kart- og planforskriften § 9 første ledd. Ett plandokument kan knyttes til den aktuelle planbehandlingen som det gjelder for. Plandokumentene må tilhøre en gyldig dokumentkategori, definert i en kodeliste **PlandokumentType** som ikke er uttømmende.

Alle dokumenter som inngår i en sak skal akriveres i NOARK-godkjent arkiv. Dersom dokumentene arkiveres i digital form, kan de gjøres tilgjengelige i planregisteret via standard tjenester som NOARK web services ved hjelp av egenskapen **arkivreferanse**. Til dette formålet er det i Geointegrasjonsprosjektet utviklet tjenester som også inngår i NOARK fra versjonen 5.3. Planregisteret kan også knyttes til andre arkiver gjennom egenskapen **arkivnavn**. Eksempelvis kan historiske plandokumenter fra før kommunen etablerte NOARK-arkiv finnes som pdf-filer på en filserver.



Figur 4‑9: Arealplan-Planbehandling-Plandokument. Modellen viser også at en arealplan kan ha mange planbehandlinger, at det kan finnes flere plandokumenter til hver planbehandling og at plandokumenter bare kan være knyttet til en arealplan gjennom en planbehandling. På samme måte kan ett plandokument være knyttet til bare én planbehandling, men det kan være knyttet mange dokumenter til én planbehandling. *(Logical diagram).*

Det skilles mellom dokumenttypene **illustrasjon** og **juridisk bindende illustrasjon** som er gjort juridisk bindende i planbestemmelsene, jf. kart- og planforskriften § 9 første ledd bokstav b). Det henvises her til del 1 – Spesifikasjon for plankart kap.1.3.3 og 1.3.4. Dokumenttypene **konsekvensutredning, rapport, innsigelse, klage, kunngjøring** og **vedtak** er å anse som opsjonelle (valgfrie) og skal tjene til å gi et utfyllende bilde av planen utover det forskriften krever.

Dokumenttypen **bestemmelser** er bestemmelsene til planen slik de foreligger ved siste registrerte planbehandling. En arealplan kan før endelig planvedtak inneholde flere dokumenter av typen bestemmelser, for eksempel der det finnes flere alternative planforslag.

Endelig vedtatt arealplan kan inneholde flere dokument av typen bestemmelser. Ved planens ikrafttredelse, skal bestemmelsene slik de fremstår i redigert form *etter planvedtaket* finnes i planregisteret. Assossiasjonen **gjeldende bestemmelser** viser at planregisteret på denne måten alltid skal inneholde planens bestemmelser slik de fremstår etter siste gjeldende vedtak knyttet til planen. Har planen vært underlagt en eller flere **mindre endringer** (mindre vesentlige endringer hjemlet pbl.1985 og eldre lovverk), er det bestemmelsene etter siste endringsvedtak som er **gjeldende bestemmelser** (forutsatt at endringsvedtaket har rettsvirkning). Oppheves et endringsvedtak etter klage eller av andre grunner, skal **gjeldende bestemmelser** fremstille bestemmelsene slik de så ut *før* det opphevede vedtaket ble fattet.

Dersom ikke aktuelle plandokumenter som plankart, bestemmelser m. fl. er oppdatert iht. vedtaket når vedtaket føres i planregisteret, skal dette fremgå av egenskapen **plandokumentasjonOppdatert**. Dersom planregisteret i tillegg til gjeldende plankart/bestemmelser inneholder utgåtte (historiske) versjoner av plankart/bestemmelse, skal dette fremkomme av dokumentasjonen.

#### Planbehandlinger

En **planbehandling** representerer tidfestete behandlinger av en arealplan både frem til planen trer i kraft og etter ikrafttredelse gjennom eventuelle klager, endringer og/eller opphevelse. Kodelisten **Planbehandlingtype** definerer planbehandlinger. Kodelisten er ikke uttømmende.



Figur 4‑10: Planbehandlinger (abstrakt objekttype), med relasjoner, subtyper og kodelister. *(Logical diagram).*

Det kan finnes flere enn én Planbehandling av samme Planbehandlingtype for hver arealplan, for eksempel flere klager og innsigelser. Det kan også registreres en geografisk posisjon (punktkoordinat) til Planbehandlingen.

Dato(er) som registreres for planbehandling av ulik Planbehandlingtype:

* For **planforslag tatt til behandling** er det datoen planmyndigheten anser som planforslaget som fullstendig og 12 ukersfristen gitt for private planforslag begynner å løpe.
* For **besluttet offentlig ettersyn** er det datoen planmyndigheten beslutter at planen legges ut for offentlig ettersyn.
* For **mottatt varsel om innsigelse** er det datoen planmyndigheten mottar varsel om innsigelse fra lovlig innsigelsesmyndighet.
* For **plan vedtatt med innsigelse** er det datoen planmyndigheten vedtar planen trass i at det foreligger uavklart innsigelse.
* For **plan endelig vedtatt** er det datoen planmyndigheten vedtar planen. For planer som kan egengodkjennes av kommunestyret er det datoen for kommunestyrets endelige planvedtak. For planer som pga. uavklart innsigelse avgjøres av departementet, er dette datoen for departementets vedtak.
* For **ikraftsatt** er det datoen for endelig planvedtak, eller (dersom innsigelse trekkes etter kommunestyrets planvedtak) datoen da kommunen ble gjort kjent med at innsigelsen ble trukket.
* For **kunngjøring endelig vedtatt plan** er det kunngjøringsdatoen som skal registreres.
* For **mottatt klage** er det datoen for mottatt klage som skal registreres.
* For **vedtatt opphevelse** er det dato for endelig opphevelsesvedtak som skal registreres.
* For **registrert kommentar** er det datoen kommentaren blir registrert.
* For **vedtatt mindre endring** er det planmyndighetens vedtaksdato som skal registreres.
* For **fastsatt gjennomføringsrist** er det dato for fristens utløp som skal registreres.

Det kan knyttes saksnummer til hver planbehandling, men vanligvis vil alle planbehandlinger frem til planens ikrafttredelse være knyttet til samme saksnummer.

Planbehandlingtypen **registrert kommentar** er forbeholdt Planbehandlinger av betydning for arealplanens status som ikke fremkommer ved registrering av Planforhold, for eksempel at planen er i motstrid med nyere statlig planbestemmelse.

Det anses tilstrekkelig å registrere planbehandlingene **mottatt klage** og **mottatt varsel om innsigelse** for å oppfylle kravet i kart- og planforskriften § 12 andre ledd bokstav f), forskriften stiller ikke krav om at den enkelte klage/innsigelse eller dokumentene som hører til klage og innsigelse skal være tilgjengelige i planregisteret, men datamodellen åpner for at slike dokumenter kan finnes, de inngår i kodelisten for PlandokumentType (se kap. 4.4.3.3). Merk at også egenskapene for Arealplan ubehandletKlage og ubehandletInnsigelse må holdes à jour gjennom behandling av klage og innsigelse. UbehandletInnsigelse påvirker rettsvirkningen av planen og Planstatus.

De ulike planbehandlinger gis et **navn** i tillegg til dato, saksnummer og planbehandlingtype og evt. posisjon, gjerne et navn som samsvarer med trinn saksgang definert i kommunens sakssystem. For eksempel vil saksgangstinnet ”1.gangs behandling” i en kommunes sakssystem naturlig knyttes til planbehandlingtypen **besluttet offentlig ettersyn**.

#### Dispensasjon

Objektet **Dispensasjon** er en planhendelse knyttet til en Arealplan der arealplanID registreres for planhendelsen for å assossiere denne til arealplanen. En Dispensasjon skal ha tilleggsopplysninger om **DispensasjonType** definert i egen kodeliste**.** Egenskapene saksnummer og vedtaksdato er påkrevde. For **DispensasjonType** med kodeverdiene 111, 141-143, 161-163 og 171-174 er posisjon (punkt) påkrevd etter kart- og planforskriften § 12 annet ledd bokstav c, men posisjon kan med fordel registreres for alle dispensasjonstyper. Opplysninger om hvilket arealbruksformål eller hensynssonetype det dispenseres fra, skal registreres under egenskapen **dispFra dersom det dispenseres fra fastlagt arealbruk i kommune-/kommunedelplan, regulerings-/bebyggelsesplan og/eller hensynsone**. Det defineres ingen kodeliste for denne egenskapen.

  
**Figur 4-11 viser objektet PlanDispensasjon.** *(Logical diagram).*

#### Planområde – planens geografiske beskrivelse

Et **Planområde** representerer arealplanens geografiske data med tilhørende egenskaper nærmere definert i plankapitlet i SOSI. En arealplan kan ha ett eller flere planområder på ett eller flere vertikalnivåer. Hvert planområde skal inneholde data om dets geografiske avgrensning (planomriss). Et planområde er normalt definert ved hjelp av flater, men kan unntaksvis være definert som punkt dersom planområdets utstrekning er ukjent. Innenfor planområdet vil en digital arealplan i tillegg inneholde et antall arealformålsområder, hensynssoner, juridiske linjer og juridiske punkt. Digitale arealplaner lagres vanligvis i databaser som er spesielt tilrettelagt for å forvalte geografiske objekter (vektordata). De geografiske objektene i en digital arealplan og deres tilhørende egenskaper er definerte i egne datamodeller for SOSI plan.



Figur 4‑12: Planområde med tilhørende kodeliste for vertikalnivå. *(Logical diagram).*

Plankapittelet i [SOSI-standarden](http://www.statkart.no/sosi) definerer Objekttypene NpOmråde, RpOmråde, KpOmråde og FpOmråde som subtyper av Planområde.

#### Relasjoner mellom planer

En arealplan kan ha forhold til andre planer, vist ved assosiasjonen **RelasjonTilAnnenPlan**, hvor forholdet mellom planene kan ha forskjellig karakter. Lovlige relasjoner er definert i kodeliste**Planforholdstype**. Se utfyllende beskrivelse for bruk av Planforholdstype i kapittel 4.4.6 nedenfor. Om rangordning og rettsvirkning mellom planer vises til [spesifikasjonen del 1](http://www.regjeringen.no/nb/dep/md/tema/planlegging_plan-_og_bygningsloven/kart--og-planforskriften-.html?id=570324).



Figur 4‑13: Viser relasjon til annen arealplan med tilhørende planforholdstype. *(Logical diagram).*

### Utfyllende om NasjonalArealplanid

En arealplan er identifisert med en unik **NasjonalArealplanid,** definert som en egen datatype, som er en sammensatt nøkkel av egenskapene

* Administrativenhetsnummer
* Planidentifikasjon



Figur 4‑15: Viser definisjonen av nasjonal arealplanidentifikasjon som realiseres i SOSI i 2011. *(Logical diagram).*

Planidentifikasjon er en entydig identifikasjon for en arealplan innen den gitte administrative enheten.

Administrativenhetsnummer er en union av egenskapene kommunenummer (..KOMM i SOSI), fylkesnummer (2-stifret kode) og statlignummer – landkode som representerer staten - med verdien NO. Det innebærer at én og bare én av disse kodene vil representere administrativ enhet i Nasjonal Arealplan-ID. Til planregisteret bør det knyttes funksjonalitet som tilser at tildelt planidentifikasjon er unik.

Når kommunen registrerer statlige eller regionale planer i planregisteret, skal disse arealplanene tildeles nasjonal arealplan-ID på lik linje med kommunale eller private planforslag. Slik planidentifikasjon kan være avtalt tidlig i prosessen, men det er ikke avgjørende. Det vesentlige er at slike arealplaner gis en unik identifikasjon, senest i det de føres inn i planregisteret [[3]](#footnote-3).

Dersom for eksempel en statlig reguleringsplan dekker to eller flere kommuner, kan den enkelte kommune, om det er hensiktsmessig, bare registrere plandata for den delen av planområdet som berører den aktuelle kommunen. Dersom en slik arealplan har fått tildelt NasjonalArealplanid hos statlig eller regional planmyndighet, føres egenskapsverdiene administativenhetsnummer og planidentifikasjon over til egenskapene opprinneligAdminstrativEnhet og opprinneligPlanID.

### Utfyllende om egenskapene knyttet til Arealplan



Figur 4‑16: Arealplan med egenskaper og funksjoner. *(Logical diagram).*

Plannavn

Definert i SOSI som ”planens navn”

PlanType

Definert i SOSI som ”type plan”



Figur 4‑17: Kodelister for plantype fra plannivåene reguleringsplan, kommune(del)plan og regionale planer. *(Logical diagram).*

Planstatus

Definert i SOSI som ”planens behandling” samt ”planens virkning”. Kodeliste for Planstatus inngår i planregisteret. Det er avhengigheter mellom visse Planbehandlingtyper og planstatus, for eksempel innsigelse.

* Planbehandlingene ikrafttredelse, innsigelse, klage (dersom det fører til utsatt rettsvirkning) og opphevelse skal initiere endring av planstatus. Tilsvarende skal endring av planstatus initieres ved registrering av planforholdene ”overstyrer <-> overstyres av” og ”erstatter <-> blir erstattet av”. Planstatus vil også påvirkes av forslagstillertype pga reglene om tidsbegrensning for planer utarbeidet av private. Planregisteret bør inneholde kontrollfunksjoner som sikrer at planstatus til enhver tid er konsistent.
* Detaljeregulering underlagt tidsbegrensning.

Detaljregulering med privat forslagstiller skal legges inn i digitalt planregister med planstatus **Endelig vedtatt plan underlagt tidsbegrensning = 7.**..Detaljregulering med offentlig myndighet som forslagstiller har ingen gjennomføringsfrist og skal i digitalt planregsiter kodes som **Endelig vedtatt arealplan= 3**.



Figur 4‑18: Kodeliste for planstatus. *(Logical diagram).*

Planbestemmelse

Definert i SOSI slik: ”Angir om plan har bestemmelser, i så fall om de er egen tekst, og om de er påført plankartet”. Kodeliste er ikke vist i datamodellen for planregisteret, men inngår i SOSI plan.



Figur 4‑19: Kodelister for planbestemmelser. *(Logical diagram).*

LovreferanseType

Definert i SOSI som en kodeliste som viser hvilken lov som gav planvedtaket rettsvirkning.



Figur 4‑20: Kodeliste for lovreferansetype.

LovreferanseBeskrivelse

Definert i SOSI som en ”tekstlig beskrivelse av hvilken lov planen er vedtatt etter”, og er i praksis en videreføring av tidligere SOSI-egenskap ..LOVREF T120 som i SOSI 4.2 heter ..LOVREFBESKRIVELSE

OpprinneligPlanID

Opsjonell egenskap til bruk for å ta vare på historisk planidentifikasjon når kommuner må omnummerere planer, for eksempel ved kommunesammenslåing, når planer fra et annet forvaltningsnivå føres inn i registeret, eller når eldre planer skal føres inn i nytt register.

OpprinneligAdministrativEnhet

Opsjonell egenskap til å ta vare på historisk administrativenhetsnummer når slike enheter, for eksempel kommuner, slås sammen. Kan også benyttes når planer fra et annet forvaltningsnivå føres inn i registeret.

Til sammen vil OpprinneligPlanId og OpprinneligAdministrativEnhet kunne benyttes for å rekonstruere en opprinnelig (historisk) NasjonalArealplanid, noe som kan være nødvendig i en overgangsperiode etter en kommune/fylkessammenslåing for å ivareta integrasjon mot andre systemer.

ForslagsstillerType

Opsjonell egenskap med uttømmende kodeliste som inneholder verdiene ”Privat” og ”Offentlig”. Benyttes for å kunne skille arealplaner i prosess som skal fremmes etter prosessreglene for private planer (pbl. § 12-11) og planer som skal fremmes etter prosessreglene for offentlige planer.



Figur 4‑21: Kodeliste for forslagsstillertype.

Egenskapene **plandokumentasjonOppdatert**, **ubehandletKlage** og **ubehandletInnsigelse** er boolske variabler. **PlandokumentasjonOppdatert** skal benyttes for å dokumentere at plandokumentasjon (f.eks plankart) er oppdatert i henhold til endelig planvedtak. Egenskapen er nødvendig fordi det i mange tilfeller vil ta en del tid fra planvedtaket (for eksempel egengodkjenning av planen i kommunestyret) til plandokumentene er korrigert ihht. vedtakets innhold, noe som er viktig å få frem for brukerne av planinformasjonen. Egenskapen **ubehandletKlage** benyttes dersom det foreligger klage med oppsettende virkning. Egenskapen **ubehandletInnsigelse** benyttes dersom planen er egengodkjent, men skal til.departementet for endelig avgjørelse av ubehandlet/uavklart innsigelse. En arealplan med ubehandletKlage **eller ubehandletInnsigelse** skal ha planstatus **”Vedtatt plan med utsatt rettsvirkning”.**.

### Utfyllende om RelasjonTilAnnenPlan



Figur 4‑22: Relasjon til annen arealplan med tilhørende planforholdstype. *(Logical diagram).*

Generell veiledning om *rangordning og rettsvirkninger mellom planer* er lagt ut på Miljøverndepartementets hjemmeside på Internett, jf. spørsmål til pbl. § 1-5 under [*Kapittel 1. Fellesbestemmelser*](http://www.regjeringen.no/nb/dep/md/tema/planlegging_plan-_og_bygningsloven/planveiledere/sporsmal-og-svar-til-ny-plan--og-bygning/Kapittel-1-Fellesbestemmelser-.html?id=597609).

**Det kan eksistere mer enn ett planforhold mellom to arealplaner.**

Dersom planregisteret skal vise planhistorikk, må planrelasjoner konsekvent registreres også når nyere planer helt eller delvis erstatter eldre planer på samme plannivå. Planforhold bør utover dette kun registreres ved avvik fra følgende hovedregler;

- at nyere plan gjelder foran eldre plan, og

- at plan av høyere rang gjelder foran plan av lavere rang ved motstrid.

Grunnen er at vedlikeholdet av et register der f.eks. de fleste registrerte planforhold må oppdateres hver gang man vedtar en kommune(del)plan, eller det må registreres planforhold mellom alle planer som dekker samme geografiske området, blir svært krevende og omfattende. Relasjoner er definert gjennom egenskapen Planforholdstype, og vist som uttømmende kodeliste.

Som modellskjemaet viser, er dette en assosiasjonsklasse. Bruk av planforhold har to formål: De skal dokumentere planhistorikk og vise forholdet mellom arealplaner på de to plannivåene – reguleringsplan og kommuneplan, der disse avviker fra hovedreglene (se nedenfor)***.***

Planforholdet er beskrevet ”begge veier”. Implementering bør ivareta at planforholdet kun registreres én gang, selv om det gjelder mellom to ulike arealplanforekomster.

Planforhold skal bare benyttes for arealplaner og endringer med planstatus>2, ikke for arealplaner i prosess. Geografiske relasjoner mellom planer, for eksempel mellom gjeldende planer og planer i prosess, skal kunne utledes av planenes planområde. Grunnen er at disse endrer seg over tid.

Endrer <-> blir endret av

Benyttes bare der enkelte juridiske aspekter ved den eldre arealplanen endres gjennom endringsvedtak, slik at plandokumentene både for den opprinnelige arealplanen og endringene må undersøkes om man skal danne seg et fullstendig bilde av de gjeldende planrettslige forhold. Formålet med planforholdet er å opprette pekere mellom en arealplan og dens endringer, uten at planforholdet sier noe om i hvilken grad endringen påvirker opprinnelig plan. Benyttes når mindre endringer (PLANTYPE=31) endrer en reguleringsplan etter eldre lovverk (PLANTYPE=30). Benyttes også dersom en bebyggelsesplan (PLANTYPE=32/33) har bestemmelser som utdyper (og ikke erstatter) bestemmelsene til planen den er hjemlet i.

*Mindre endringer av digitale arealplaner er ikke egne planforekomster, men endringer av eksisterende planer. Planforholdet ”endrer <-> blir endret av” er derfor kun aktuelt for mindre endringer etter pbl. § 12-14 andre ledd av planer med analoge plankart og for mindre vesentlige endringer etter eldre lovverk (vedtatt før 1. juli 2009 – dvs, iht. pbl. 1985 § 28-1 nr. 2).*

Overstyrer <-> overstyres av

Benyttes dersom nyere plan som har høyere rang, er i (fullstendig) motstrid med annen eldre plan, og man følgelig skal se bort fra den eldre planen i sin helhet. Dette avviker fra hovedregelen, som er at nyere overordnet plan (KP/KDP) tar opp i seg gjeldende regulering. Planforholdet benyttes altså der det av planvedtak eller planbestemmelser fremgår at nyere plan skal tilsidesette eldre navngitte planer, frem til den eldre navngitte planen blir opphevet. Kommunen bør ved slike vedtak/bestemmelser straks sette i gang opphevingsprosess slik at tvil om gjeldende rettstilstand i størst mulig grad ryddes av veien. Planer med Planstatus 8 – Overstyrt skal ikke fjernes fra aktuelt datalag i vektordatasystemet, dvs. disse planene skal være tilgjengelig og vises iht. gjeldende standard frem til endelig opphevingsvedtak er fattet.

Typisk eksempel er kommune(del)plan etter pbl. 2008 som er i strid med eldre reguleringsplan (PLANTYPE=30), en detaljregulering etter pbl. 2008 (PLANTYPE=35), en områderegulering etter pbl. 2008 (PLANTYPE=34) eller en bebyggelsesplan (PLANTYPE=32).

Et annet eksempel er når statlig eller regional planbestemmelse er i strid med kommunal plan (arealdel eller reguleringsplan) uten at det er gjennomført formell opphevingsprosess etter pbl.

Skulle den nyeste planen bli opphevet på grunn av ugyldighet, trer den opprinnelige planen på samme plannivå fram som gjeldende plan.

*Brukes dette planforholdet, skal planstatus for planen som overstyres settes til ”overstyrt”. Det er også hensiktsmessig å registrere Planbehandlinger av type ”kommentar” til planen som overstyres.*

Arver bestemmelser fra <-> overfører bestemmelser til

Benyttes dersom underordnet plan arver bestemmelser fra overordnet plan. Typisk eksempel er der bestemmelser til kommuneplan eller kommunedelplan skal gjelde innenfor planområdet til navngitte reguleringsplaner. Et annet typisk eksempel er dersom en mindre endring (PLANTYPE=31) av en eldre reguleringsplan med bestemmelser (PLANTYPE=30) ikke har egne bestemmelser.

Formålet med dette planforholdet er å etablere pekere mellom planer og mindre (vesentlige) endringer som har felles bestemmelser for å unngå duplikater av planbestemmelsene, og lette vedlikeholdet og hindre inkonsistens mellom bestemmelsene for slike planer.

Planforholdet er aktuelt å benytte når:

1. en mindre (vesentlig) endring (registrert som egen plan/med eget planområde) av en plan ikke har egne bestemmelser
2. man har endret en plan ved å endre bestemmelsene
3. bestemte punkt i bestemmelsene for nyere plan av høyere rang skal gjelde for eldre navngitte planer av lavere rang

Erstatter <-> blir erstattet av

Benyttes når en nyere reguleringsplan i sin helhet overlapper eldre reguleringsplan eller bebyggelsesplan, uten at det er fattes eget opphevingsvedtak. Eksempel på dette er en nyere detaljregulering (PLANTYPE=35) som i sin helhet dekker opprinnelig vedtatt reguleringsplan (PLANTYPE=30, 34 eller 35) eller bebyggelsesplan (PLANTYPE=32 eller 33).

Skulle den nyeste planen bli opphevet på grunn av ugyldighet, trer den opprinnelige planen på samme plannivå fram som den gjeldende plan.

*Brukes dette planforholdet, må planstatus for den erstattede arealplanen settes til ”utgått/erstattet”. Plandata skal slettes fra aktuelt datalag i vektordatasystemet, men det må gjennom arkivering sikres at plandata som slettes kan hentes frem igjen med tanke på eventuell rekonstruksjon av historiske planforhold.*

Erstatter delvis <-> blir delvis erstattet av

Benyttes når en nyere reguleringsplan geometrisk delvis overlapper eldre reguleringsplan eller bebyggelsesplan. Eksempel på dette er en nyere detaljregulering (PLANTYPE=35) som delvis dekker opprinnelig vedtatt reguleringsplan (PLANTYPE=30,34 eller 35) eller bebyggelsesplan (PLANTYPE=32 eller 33).

Skulle den nyeste planen bli opphevet på grunn av ugyldighet, trer de deler av den opprinnelige planen som ble erstattet fram igjen som gjeldende plan. *Plandata for området som delvis erstattes skal slettes fra aktuelt datalag i vektordatasystemet, men det må gjennom arkivering sikres at plandata som slettes kan hentes frem igjen med tanke på eventuell rekonstruksjon av historiske planforhold.*

### Utfyllende om vektordata for arealplaner

I tabellen nedenfor er det vist hvilke geografiske plandatalag som kan finnes for planer etter pbl. og eldre planlovverk. Hovedprinsippet er at data ordnes lagvis etter rang, plantype og vertikalnivå, og at arealplandata etter nytt og eldre lovverk håndteres samlet. I kolonne 3) er det definert hvilke datalag som kan inngå i et digitalt planregister som skal kunne håndtere både planer vedtatt etter pbl. og planer etter eldre lovverk.

|  |  |  |
| --- | --- | --- |
| 1) Datalag iht. eldre lovverk | 2) Datalag iht. pbl. 2008 | 3) Datalag i digitalt planregister |
| Rikspolitiske retningslinjer (RPR) | Nasjonale planoppgaver | Nasjonale planoppgaver, statlige retningslinjer.  PLANTYPE=3 |
| Rikspolitiske bestemmelser (RPB) | Nasjonale planoppgaver | Nasjonale planoppgaver, statlige planbestemmelser.  PLANTYPE=3 |
| Fylkes(del)planer | Regionale planer og bestemmelser | Regionale planer og bestemmelser  PLANTYPE=10/11/12 PLANSTATUS=3,8 |
| Kommune(del)planer under behandling | Kommune(del)planer under behandling | Kommune(del)planer under behandling  PLANTYPE=20/21 PLANSTATUS=1-2,6 |
| Kommune(del)planer | Kommune(del)planer | Kommune(del)planer  PLANTYPE=20/21 PLANSTATUS=3,8 |
| Regulerings-/bebyggelsesplaner under behandling | Reguleringsplaner under behandling | Regulerings- og bebyggelsesplaner under behandling  PLANTYPE=4, 30-35 PLANSTATUS=1-2,6 |
| Regulerings- /bebyggelsesplaner over bakkenivå | Reguleringsplaner over grunnen | Reguleringsplaner over grunnen (bru)  PLANTYPE=4, 30-35 PLANSTATUS=3,7,8 VERTNIV=3 |
| Regulerings- /bebyggelsesplaner på bakkenivå | Reguleringsplaner på grunnen | Reguleringsplaner på grunnen/vannoverflaten  PLANTYPE=4, 30-35 PLANSTATUS=3,7,8 VERTNIV=2 |
| Regulerings- /bebyggelsesplaner under bakkenivå | Reguleringsplaner under grunnen | Reguleringsplaner under grunnen (tunnel)  PLANTYPE=4, 30-35 PLANSTATUS=3,7,8 VERTNIV=1 |
|  | Reguleringsplaner i vannsøylen | Reguleringsplaner i vannsøylen  PLANTYPE=4, 30-35 PLANSTATUS=3,7,8 VERTNIV=5 |
|  | Reguleringsplaner på bunnen | Reguleringsplaner på bunnen (vann/sjø)  PLANTYPE=4, 30-35 PLANSTATUS=3,7 ,8 VERTNIV=4 |
| Bebyggelsesplaner over bakken |  | Planområde, bebyggelsesplaner over grunnen  PLANTYPE=32/ PLANSTATUS=3 ,8 VERTNIV=3 |
| Bebyggelsesplaner på bakken |  | Planområde, bebyggelsesplaner på grunnen  PLANTYPE=32/ PLANSTATUS=3 ,8 VERTNIV=2 |
| Bebyggelsesplaner under bakken |  | Planområde, bebyggelsesplaner under grunnen  PLANTYPE=32/ PLANSTATUS=3 ,8 VERTNIV=1 |
| Midlertidige bygge- og deleforbud | Midlertidige forbud mot tiltak | Midlertidige forbud mot tiltak |

Tabell 4‑1: Viser behovet for lagdeling av vektordata for planområder og digitale arealplaner.

Statlige arealplaner etter pbl.2008 § 6-7 forvaltes som vist i tabell 4-1 i det kommunale planregisteret i de respektive datalag for regionale planer, kommunedelplaner og regulerings-planer, alt etter hvilket plantype den statlige arealplanen etableres i stedet for. Planen registreres i det kommnale planregisteret med den aktuelle plantypen den etableres i stedet for. En statlig arealplan identifiseres dermed gjennom egenskapen administrativEnhet=NO, ikke gjennom plantype i det kommunale planregisteret. Merk at kommunen kan velge kun å forvalte de delene av arealplanen som berører kommunens areal, se kap 4.4.4.

Det er kun behov for egne datalag med planområde for bebyggelsesplaner når disse tre vilkårene er oppfylt:

* bebyggelsesplanen er hjemlet i reguleringsplan,
* bebyggelsesplanen omfatter ikke hele reguleringsplanen, og
* bebyggelsesplanen har egne bestemmelser som gjelder i tillegg til reguleringsplanens bestemmelser

Dersom bebyggelsesplanen ikke tilfredsstiller disse tre vilkårene, kan alle dens plandata forvaltes i datalagene for reguleringsplaner, da den i disse tilfellene erstatter reguleringsplan helt eller delvis og ikke gjelder som et supplement til reguleringsplanen den er hjemlet i.

#### Forvaltning av regulerings- og bebyggelsesplaner etter eldre lovverk

Det har i forvaltningssystemer for arealplandata vært praktisert flere løsninger for forvaltning av digitale bebyggelsesplaner i samspill med digitale reguleringsplaner. Arealbruksformålene i slike planer kan ikke være i motstrid med hverandre. I og med at det bare kan gjelde ett arealbruksformål på hvert vertikalnivå, kan arealbruksformål og alt annet planinnhold for bebyggelsesplaner ”klippes inn” [[4]](#footnote-4) for så å danne et felles sømløst datalag for regulerings- og bebyggelsesplaner.

Fordi bebyggelsesplaner er hjemlet i og i prinsippet kan utdype/detaljere både regulerings- og kommune(del)planer (et avvik fra hovedregel om at ny plan overstyrer eldre plan), kan mekanismen (assosiasjonsklassen) ”planforhold” benyttes for å tydeliggjøre relasjonen mellom slike bebyggelsesplaner og planen som utdypes/detaljeres. Til planområder for bebyggelsesplaner vil det kunne knyttes planegenskaper, plandokumenter og planbehandlinger på samme måte som for planområder for reguleringsplaner.

#### Forvaltning av reguleringsplaner etter pbl. 2008

Reguleringsplan etter pbl. 2008 kan utarbeides som områderegulering eller detaljregulering. Områderegulering og detaljregulering har samme rettsvirkning, jf. for eksempel reglene om krav om innløsning i lovens § 15-2. Det er derfor naturlig at det bare er ett datalag for reguleringsplaner etter pbl. 2008 for hvert vertikalnivå. Hvis man i et område med en områdeplan senere vedtar en detaljregulering, skal altså denne ”klippes inn” 4 i forvaltningsdatalaget med komplett innhold. Problemstillingen med utdypende bestemmelser (som til bebyggelsesplaner etter eldre lovverk) er ikke aktuell for detaljreguleringer. Områderegulering og detaljregulering etter pbl.2008 er reguleringsplaner med selvstendige planbestemmelser.

#### Krav til reguleringsplaner som dekker flere vertikalnivå

Reguleringsplaner som omfatter flere vertikalnivå, for eksempel *på grunnen* og *under grunnen*, skal deles opp med egne planområder for hvert vertikalnivå. Innenfor hvert vertikalnivå kan det også inngå flere delområder innenfor en og samme plan. Alle delområder som tilhører planen skal tildeles samme NasjonalArealplanID.

I planregisteret skal det skilles på digitale arealplaner for hvert av de angitte fysiske nivå. Dette kan være ulikt implementert i ulike systemer, men plandata på ulike vertikalnivå må kunne benyttes og presenteres uavhengig av hverandre.

#### Forvaltning av planer under behandling

Regulerings- og kommune(del)planer som er ”tatt under behandling” skal også registreres i planregister. Uttrykket ”tatt under behandling” i kart- og planforskriften § 12 er brukt for å klargjøre at kommunen ikke trenger å registrere planforslaget som er avvist i mottakskontrollen dersom det har vesentlige feil og/eller mangler. Private detaljreguleringsplaner vil være ”tatt under behandling” når 12-ukersfristen etter pbl. § 12-11 begynner å løpe.

Planforslag skal registreres i planregisteret med tilhørende planområde(r) og tilhørende egenskaper senest når planen legges ut til offentlig ettersyn (PLANSTATUS=2), men kan også registreres når planarbeidet er varslet/kunngjort igangsatt (PLANSTATUS=1), jf. pbl. § 12-8. Planområde(ne) lagres i datalaget for ”reguleringsplan under behandling” frem til endelig vedtak er fattet.

Aktuelle dokumenter som saksframlegg, plankart og planbestemmelser (disse kan foreligge både i ett eller flere alternativ) skal være tilgjengelige for innsyn for publikum når planen er til offentlig ettersyn. Datamodellen åpner for at disse kan være lagret som fysiske dokumenter i planregisteret, men det også mulig å implementere dette slik at de gjøres tilgjengelige via kobling til kommunens ARKIV-system.

#### Skal bare planområdet for planforslaget eller skal hele det digitale arealplanforslaget registreres?

I tabell 4-1 ovenfor er vist ett datalag for kommune(del)planer under arbeid og ett datalag for reguleringsplaner under arbeid. Dette er tilstrekkelig for å tilfredsstille kravene i forskriften.

Et grunnleggende krav er at planområdet/planområdene for hvert enkelt planforslag dekker hele det geografiske området, uavhengig av antall alternativ, delområder og vertikalnivå. Hovedhensikten med et datalag som viser alle planer under behandling, er å kunne vise hvor det pågår reguleringsarbeid, og å kunne avlede hvilke eiendommer som er berørte av slike planprosesser.

Det er i to alternativer både for antall datalag for planforslag for hvor mye vektordata som kan registreres i planregisteret:

|  |  |
| --- | --- |
| Alternativer for antall datalag:  Alt. 1: Bare ett datalag  Alt. 2: Ett datalag for hvert vertikalnivå | Alternativer for innholdet:  Alt. 1: Bare planområdet  Alt. 2: Alle vektordata |

Tabell 4‑2: Viser ulike løsninger for lagring av planforslag som vektordata, både antallet datalag og innholdet.

Kommunen bør være meget bevisst på hvilket alternativ som velges både når det gjelder antall datalag og når det gjelder innholdet, siden dette er arealplaner som er under behandling. Det kan foreligge flere og tildels geografisk overlappende alternativer med flere delområder på flere vertikalnivå, og det kan skje mange endringer underveis som vil kreve mye vedlikehold dersom man velger å registrere alle vektordata i planforvaltningssystemet. Dette vil også være vanskelig å presentere entydig i et kartinnsynsverktøy. Dersom det foreligger flere alternativer og planen dekker flere vertikalnivå, må dette kunne visualiseres i løsningen. En fordel med å forvalte planforslag med alle vektordata og for alle vertikalnivå, er at den digitale arealplanen lettere kan klippes ut fra datalaget for planforslag og over til datalaget for gjeldende planer straks planen er endelig vedtatt. Alternativ 1/1 er den enkleste løsningen å vedlikeholde og er å anbefale, gjerne i kombinasjon med at planforslag vises som georefererte rasterkart.

#### Behandling og forvaltning av mindre endringer til reguleringsplan

”Mindre vesentlige endringer” (MVE) etter eldre lovverk er avviklet som begrep i de nye plan- og bygningsloven. I den nye loven bruker man begrepet ”mindre endringer” (ME). MVE har hittil vært behandlet og forvaltet på ulike måter, fordi det har vært ulik tolking av hva som kan gå inn under begrepet og hva skal behandles som ny reguleringsplan.

I en del kommuner har man behandlet vesentlige endringer (som krever behandling som ny reguleringsplan) som MVE, bevisst eller ubevisst. Dette er feil anvendelse av eldre lovverk.

Utover dette har MVE i praksis har vært behandlet og forvaltet på to ulike måter:

Alternativ 1: Endringen har vært behandlet og forvaltet som en faktisk endring/justering i gjeldende plan. Etter vedtak er vektordata (formålsgrenser, restriksjoner, juridiske linjer, punkt og tekst) justert og planbestemmelser omformulert. Dette er en løsning som er velegnet for digitale arealplandata.

Alternativ 2: Endringen har vært behandlet og forvaltet med eget planområde ved at man definerer et planområde for endringen, i praksis som om den var ny plan. Dette har vært vanlig behandlingsmåte der kommunene har manglet digitale arealplandata.

Gjennom den nye plan- og bygningsloven og planregister skal det etableres en mer enhetlig praksis for behandling og forvaltning av ”mindre endringer” (ME). Dette krever en klargjøring av hvilke typer og hvor omfattende endringer i gjeldende planer som kan behandles som ME. Kart- og planforskriften og datamodellen forutsetter at ME skal behandles og forvaltes etter alternativ 1 ovenfor dersom det er en digital arealplan (både etter nytt og eldre lovverk) som endres.

Endringer av typer eller størrelse som ikke kan behandles som ME, må behandles som en ny arealplan, med eget planområde og full saksbehandling. For mer informasjon om mindre endring vises til [spesifikasjonen del 1](http://www.regjeringen.no/nb/dep/md/tema/planlegging_plan-_og_bygningsloven/kart--og-planforskriften-.html?id=570324), kapittel 1.9.

Plantype=31 ”Mindre vesentlig endring” etter eldre lovverk, som i pbl. 2008 og i SOSI 4.2 er ”omdøpt” til ”Mindre endring”, *skal ikke benyttes for mindre endringer etter nytt lovverk, med mindre det er en arealplan etter eldre lovverk uten digitale arealplandata som endres*, og skal heller ikke registreres med eget planområde i det digitale planregisteret, men som en Planbehandling knyttet til arealplanen som endres.

Det er verd å merke seg at MVE og ME i rettslig forstand ikke er det samme. Kriteriet ME er mer innsnevrende enn det som tidligere falt inn under MVE.

#### Forvaltning av ’Midlertidig forbud mot tiltak’ i planregister

”Midlertidig forbud mot tiltak” er ikke en plantype, og dermed heller ikke arealplandata, men gyldighetsområdet skal likevel inngå i kommunalt planregister, og forvaltes som et eget datalag. Dette fordi slike midlertidige forbud mot tiltak utgjør en kraftig restriksjon i videre bruk av arealer inntil det er gjennomført ny planprosess.



Figur 4-23: Viser aktuelle egenskapsverdier på område for midlertidig forbud mot tiltak. *(Logical diagram).*

#### Forvaltning av statlige planretningslinjer, statlige bestemmelser og regionale planer og bestemmelser i kommunale planregistre

Rikspolitiske retningslinjer og bestemmelser (etter pbl. 1985) og statlige planretningslinjer etter pbl. 2008, vedtas av staten. Fylkes(del)planer (etter pbl. 1985) og regionale planer etter pbl. 2008 med regionale bestemmelser kan vedtas både av fylkeskommunen og staten. For regionale arealplaner er det kun planbestemmelsene (§ 8-5) som kan gis rettsvirkning.

Den enkelte kommune skal etter hvert registrere statlige og regionale planer i planregisteret på lik linje med planer som kommunen initierer selv og planer som er initiert av private. Dette forutsetter at statlige og regionale planmyndigheter gir melding til kommunen både når planarbeid er startet opp, når planen er til offentlig ettersyn, og når planen er endelig vedtatt. Det må derfor etableres rutiner som gjør at kommunen får melding dersom det skjer vesentlige endringer i løpet av planprosessen, slik at kommunen kan oppdatere planregisteret.

Et fullverdig kommunalt digitalt planregister skal inneholde data fra disse overordnede plannivåene, men det er opp til kommunen hvorvidt vektordata for slike arealplaner klippes mot kommunegrensen. Et kommunalt digitalt planregister skal vise alle digitale arealplaner [[5]](#footnote-5) med rettsvirkning innenfor den enkelte kommune, dispensasjoner fra og endringer av disse, samt andre plandata (midlertidige forbud mot tiltak og statlige bestemmelsesområder) hjemlet i pbl. Kommuner har ikke ansvar for å avlevere data for de overordede plannivåene. De skal forvaltes og avleveres fra de instanser som produserer og vedtar dem, dvs. staten og fylkeskommunene. Statens kartverk vil legge tilrette for å kunne forvalte statlige og regionale planer gjennom Norge digitalt-samarbeidet, og gi mulighet for å koble statlige og regionale planer til de kommunale planregistrene.

### Om integrasjon mellom planregisteret, sak- og arkivsystem

Planregistermodellen skal understøtte kravet til elektronisk dialog i planprosessen, derfor defineres et funksjonelt nivå for integrasjon mellom sak- og arkivsystemet og det digitale planregisteret.. Planregistermodellen forutsetter at saksgang i planprosessen håndteres gjennom sakssystemer basert på modeller utviklet ihht. NOARK-standarden. Integrasjon mellom digitale planregistre og ulike sakssystemer forutsettes i hovedsak løst ved hjelp av tjenester basert på [Geointegrasjonsstandarden](http://www.geointegrasjon.no/).

### Om integrasjon mellom planregister og matrikkel

I tillegg til en tett integrasjon mellom sak- og arkivløsningen og det digitale planregisteret (se kapittel 4.4.8), kan det også etableres en integrasjon mellom planregister og matrikkel. Målsetningen med integrasjonen er å vise hvilke planer som berører hvilke eiendommer, og hvilke eiendommer som er berørt av hvilke arealplaner. Slike løsninger kan utvikles for planregisteret så snart Statens kartverk tilgjengeliggjør matrikkelkartet på standardiserte grensesnitt (for eksempel WFS).

For kommuner med lokal matrikkelkopi, kan slike mekanismer implementeres straks. Dette kan skje på ulike måter. Et alternativ kan være å kjøre nattlige geografiske overlay-analyser mellom planområder (alle datalag vist i tabell 4-1 ovenfor) og matrikkelkartet, og etablere en mange-til-mange-relasjon (”mapping-tabell”) mellom arealplan og eiendom. Det kan være hensiktsmessig om en slik mange-til-mange-relasjon mellom arealplaner og matrikkelenheter etableres som en tilleggstabell (utvidelse) av det digitale planregisteret. I tillegg kan pekerstrukturen i matrikkelen (mellom bygning, adresse og eiendom) eller web-tjenester som tilbyr dette benyttes.

Relasjonen plan<->eiendom vil, sammen med pekerstrukturen i matrikkelen, muliggjøre funksjonalitet for søk på eiendom og adresse i planregisteret. Dette vil også kunne gi en ønsket oppslagsfunksjonalitet på matrikkelenhet, adresse eller bygningsenhet fra sakssystemet, noe som vil ha mange anvendelsesmuligheter, for eksempel ved behandling av søknad om tiltak iht. pbl kap.20 som krever dispensasjon etter pbl. §19-1.

En utvidet overlay-analyse mellom planområde og eiendommer som også omfatter arealplanens innhold, vil kunne gi opplysninger om lovlig arealbruk, berørte hensynssoner med arealstatistikk for hver eiendom (eller hver teig av eiendommen). Slike data vil ha stor nytte i utviklingen av produkter og tjenester rettet mot publikum, for eksempel meglerinformasjon, men vil gi ufullstendig informasjon dersom ikke alle gjeldende arealplaner foreligger som digitale arealplaner.

## *Vedlegg I - Tabellarisk fremstilling av objekter, og deres egenskaper*

**Arealplan**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multipl** | **Kode** | **Type** |
|  | arealplanId | entydig identifikasjon for en plan innen en kommune eller et fylke (pbl. § 19-1, 6. ledd, § 20-1, 2. ledd og 5. ledd og § 22 og § 28-2) |  |  | NasjonalArealplanId |
|  | plannavn | planens navn (pbl. § 19-1, 6. ledd, § 20-1, 2. ledd og 5. ledd og § 22 og § 28-2) |  |  | CharacterString |
|  | plantype |  |  |  | Plantype |
|  | planstatus |  |  |  | Planstatus |
|  | planbestemmelse | angir om plan har bestemmelser, i så fall om de er egen tekst, og om de er påført plankartet (pbl. § 20-4, 2. ledd bokstav a-h og § 26) |  |  | Planbestemmelse |
|  | lovreferanse | kode for hvilken lov planen er vedtatt etter |  |  | LovreferanseType |
|  | lovreferanseBeskrivelse | tekstlig beskrivelse av hvilken lov planen er vedtatt etter | [0..1] |  | CharacterString |
|  | opprinneligPlanId |  | [0..1] |  | CharacterString |
|  | opprinneligAdministrativEnhet |  | [0..1] |  | Integer |
|  | forslagsstillerType |  | [0..1] |  | ForslagsstillerType |
|  | plandokumentasjonOppdatert | True: Dokumentasjon er oppdatert  False: Kjente vedtak gjort som ikke er lagt inn i dokumentasjonen |  |  | boolean |
|  | ubehandletKlage | True: Planen har en klage som ikke er behandlet  False: Planen har ingen ubehandlede klager |  |  | boolean |
|  | ubehandletInnsiglese | True: Planen har en innsigelse som ikke er behandlet ferdig  False: Planen har ingen ubehandlede innsigelser |  |  | boolean |

Assosiasjoner

| **Assosiasjon type** | **Navn** | **Source** | **Destination** |
| --- | --- | --- | --- |
| Association |  | 1Arealplan. Rolle: ... | 1..\*Planområde. Rolle: planområde ... |
| Association |  | 0..1Arealplan. Rolle: ... | 1..\*Planbehandling. Rolle: hendelse ... |
| Aggregation |  | 0..\*Plandokument. Rolle: gjeldendePlanbestemmelser ... | Arealplan. Rolle: ... |
| Association |  | 0..\*PlanDispensasjon. Rolle: dispensasjoner ... | Arealplan. Rolle: ... |
| AssociationClass |  | 0..\*Arealplan. Rolle: ... | 0..\*Arealplan. Rolle: annenPlan ... |

### 

**Planbehandling**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | posisjon |  | [0..1] |  | Punkt |
|  | dato |  |  |  | Date |
|  | saksnummer |  |  |  | Saksnummer |
|  | planbehandlingType |  |  |  | PlanbehandlingType |
|  | navn |  |  |  | CharacterString |

Assosiasjoner

| **Assosiasjon type** | **Navn** | **Source** | **Destination** |
| --- | --- | --- | --- |
| Association |  | 0..1Arealplan. Rolle: ... | 1..\*Planbehandling. Rolle: hendelse ... |
| Association |  | 1Planbehandling. Rolle: ... | 0..\*OrganisasjonPerson. Rolle: organisasjonPerson ... |
| Association |  | 0..\*Plandokument. Rolle: plandokument ... | 1Planbehandling. Rolle: hendelse ... |

**«codeList» Planbehandlingtype**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | planforslag tatt til behandling |  |  | 10 | <undefined> |
|  | besluttet offentlig ettersyn |  |  | 11 | <undefined> |
|  | mottatt varsel om innsigelse |  |  | 12 | <undefined> |
|  | plan vedtatt med innsigelse |  |  | 13 | <undefined> |
|  | plan endelig vedtatt |  |  | 14 | <undefined> |
|  | ikraftsatt |  |  | 15 | <undefined> |
|  | kunngjøring endelig vedtatt plan |  |  | 16 | <undefined> |
|  | mottatt klage |  |  | 17 | <undefined> |
|  | vedtatt opphevelse |  |  | 18 | <undefined> |
|  | registrert kommentar |  |  | 19 | <undefined> |
|  | vedtatt mindre endring |  |  | 20 | <undefined> |
|  | fastsatt gjennomføringsfrist |  |  | 21 | <undefined> |

**Plandokument**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | dokumenttype |  |  |  | Plandokumentype |
|  | arkivreferanse |  |  |  | CharacterString |
|  | dokumentdato |  | [0..1] |  | Date |
|  | beskrivelse |  | [0..1] |  | CharacterString |
|  | arkivnavn |  | [0..1] |  | CharacterString |

Assosiasjoner

| **Assosiasjon type** | **Navn** | **Source** | **Destination** |
| --- | --- | --- | --- |
| Association |  | 0..\*Plandokument. Rolle: plandokument ... | 1Planbehandling. Rolle: ... |
| Aggregation |  | 0..\*Plandokument. Rolle: gjeldendePlanbestemmelser ... | Arealplan. Rolle: ... |

**«codeList» PlandokumentType**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | arealplankart |  |  | PLANKART | <undefined> |
|  | bestemmelser |  |  | PLANBEST | <undefined> |
|  | vedtak |  |  | VEDTAK | <undefined> |
|  | planbeskrivelse |  |  | PLANBESKR | <undefined> |
|  | juridisk bindende illustrasjon |  |  | JURILLUST | <undefined> |
|  | illustrasjon |  |  | ILLUST | <undefined> |
|  | konsekvensutredning |  |  | KONSUTR | <undefined> |
|  | rapport |  |  | RAPPORT | <undefined> |
|  | innsigelse |  |  | INNSIGELSE | <undefined> |
|  | klage |  |  | KLAGE | <undefined> |
|  | kunngjøring |  |  | KUNNGJ | <undefined> |
|  | tegnforklaring |  |  | TEGNFKL | <undefined> |
|  | georeferert plankart |  |  | GEOREFPLAN | <undefined> |

### 

**Planforhold** **«codeList» Planforholdstype**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | endrer / blir endret av |  |  |  | <undefined> |
|  | overstyrer / overstyres av |  |  |  | <undefined> |
|  | arver bestemmelser fra / overfører bestemmelser til |  |  |  | <undefined> |
|  | erstatter / blir erstattet av | Benyttes når en nyere reguleringsplan i sin helhet overlapper eldre reguleringsplan eller bebyggelsesplan, uten at det er fattes eget opphevingsvedtak. |  |  | <undefined> |
|  | erstatter delvis / blir delvis erstattet av | Ny 2010-11-12 |  |  | <undefined> |

### 

**OrganisasjonPerson**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | rolle |  | [0..1] |  | Rolletype |
|  | organisasjon |  |  |  | CharacterString |
|  | kontaktperson |  | [0..1] |  | CharacterString |

Assosiasjoner

| **Assosiasjon type** | **Navn** | **Source** | **Destination** |
| --- | --- | --- | --- |
| Association |  | 1Planbehandling. Rolle: ... | 0..\*OrganisasjonPerson. Rolle: organisasjonPerson ... |

**Planområde**

Referanse til selve plandataene (objektene som beskriver plan i henhold til SOSI Plan)

### 

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | område | objektets utstrekning | [0..1] |  | Flate |
|  | posisjon | sted som objektet eksisterer på | [0..1] |  | Punkt |
|  | vertikalnivå |  | [0..1] |  | Vertikalnivå |

Assosiasjoner

| **Assosiasjon type** | **Navn** | **Source** | **Destination** |
| --- | --- | --- | --- |
| Association |  | 1Arealplan. Rolle: ... | 1..\*Planområde. Rolle: planområde ... |
| NoteLink |  | <anonymous>. Rolle: ... | Planområde. Rolle: ... |

**RelasjonTilAnnenPlan**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | forhold |  |  |  | Planforholdstype |

**«codeList» Rolletype**

Attributter

|  |  |  |  |  |  |
| --- | --- | --- | --- | --- | --- |
|  | **Navn** | **Definisjon/Forklaring** | **Multi-**  **plisitét** | **Kode** | **Type** |
|  | forslagstiller |  |  |  | <undefined> |
|  | utarbeidetAv |  |  |  | <undefined> |

## *Endringslogg - Del 4*

|  |  |
| --- | --- |
| Overskrift | Dato revidert: |
| 4.2 Nasjonal arealplan-ID  4.3 Planregister med planoversikt  4.4 Digitalt planregister (nytt)  Oppdatert beskrivende tekster i henhold til endringer i datamodellen.  Endringer i datamodellen:   * Rettet multiplisitet for rollen fra 'Plandokument' til 'Arealplan', var 0..1, er nå 1 slik at ethvert plandokument tilhører én Arealplan. * Endret kodelisten 'Planforholdstype, lagt inn ny kodeverdi 'erstatter / blir erstattet av'. * Kodelisten for Planstatus' endret (åtte koder med Utgått/erstattet = 5 og Overstyrt = 8) * Kodelisten 'InnsigelsesmyndighetType' oppdatert (Politidirektoratet byttet ut med Politidistriktene, fjernet 'Fylkeslandbruksstyrene' ) * Kodene for ForslagsstillerType har tallkodeverdier, 'offentlig = 1' og 'privat = 2'Endret MidlertidigByggOgDeleforbud til MidlertidigForbudMotTiltak samt PblByggeDeleForbudOmråde til PblMidlertidigForbudMotTiltakOmråde. * Ny kodeliste MidlertidigForbudMotTiltakStatus med verdier gjeldende = 1 og utgått = 2. Lagt til gyldigTilDato * Objekttype ”Hendelse” er gjort abstrakt og objekttype ”Planfase” med attributtene ”planfasenavn ”fraDato” og ”tilDato” er innført * Oppdatert figurene og renummerert 4-6, 4-7, 4-8, 4-9, 4-10, 4-11, 4-13, 4-14, 4-15, 4-16, 4-21, 4-22 og 4-23 * Renummerert figur 4-2, 4-3 og 4-24 * Fjernet funksjonen ”LagrePlandokument” * Endret Tabell 4‑3 (plantype 32-33 lagt til flere av lagene) * Utdypet anbefalt bruk av planforholdet Overstyrer <-> overstyres av * ”Søknad om mindre endring” erstattet med ”Forslag til mindre endring” i tabell 4-4 * NasjonalarealplanID: Statlignummer = 1 erstattet med statlignummer tilsvarer LANDKODE=NO (lånt fra SOSI ABAS), figur 4-4, kap 4.2, kap 4.4.4 * Oppdatert og renummerert hovedmodell på forside og figur 4.4 (delt i to 4-4 og 4-5) og 4-12, rettet feil under objektet Planområde (Plandokument > flate) * Rettet forklaring 4.4.2 planbestemmelse/gjeldende planbestemmelse | 02.07.2010 |
| Ny utgave av produktspesifikasjonen er gjort gjeldende fra | 06.11.2010 |
| 4.3 Endret referanse til regneark fra xls til xml – NB! krever oppdatering av portalsider hos MD  4.4.2 Begrepet illustrasjonsplan utgår  4.4.3 Oppdatert modell ihht møtereferat 11.10.2010  4.4.3 Tekst ”som refererer til forskriftens §12 – blir denne endret?  4.4.3.1 ”Gjeldende planbestemmelser” tilføyd  4.4.3.1 Beskrivelse av funksjonen ”NyPlanID” lagt til, alle grensesnittfunksjonsbeskrivelsene flyttet til 4.4.8  4.4.3.3 Ny henvisning til del 1 – Spesifikasjon for plankart når det gjelder illustrasjoner og tilføyelse når det gjelder DokumentStatus  4.4.3.4 Ny tekst om planfase  4.4.3.7 Kapittelet utgår i sin helhet  4.4.5 Omskrevet beskrivelse av tjensten ”BeregnPlanstatus”  4.4.6 Tilføyelse om relasjoner i forhold til planhistorikk  4.4.5 Relasjonen ”Opphever <> Blir opphevet av” er slettet  4.4.5 Relasjonen ”Erstatter delvis <> Blir delvis erstattet av” er lagt til  4.4.7 Tabell 4-1 erndret for plantype 33, ny forklarende tekst tilføyd under tabellen  4.4.7.4 Endring i siste avsnitt, dokumenter forutsettes tilgjengelige i ARKIV (ikke SAK/ARKIV)  4.4.8 Omskrevet med tanke på at kapittel 4.4.3.7 utgår, og henvisninger til GeoIntegrasjon   * Figur 4.24, tabell 4.3 og 4.4 utgår i sin helhet   4.4.8.2 Endringer i navn på og beskrivelse av grensesnittfunksjonene  4.4.8.3 Endringer i navn på og beskrivelse av grensesnittfunksjonene  4.4.8.4 Endringer i navn på og beskrivelse av grensesnittfunksjonene og i overskrift på underkapittelet | 15.11.2010 |
| 4.2 – endret tekst ”det vesentlige er at slike arealplaner……”  4.4.2 Endret tekst ang. planbestemmelser  4.4.3.1 Lagt til ”**planfase”** på listen over objekttyper og fjernet ”**Gjeldende bestemmelser**” i punktliste over objekter med egne kodelister  4.4.3.5 Lagt til NpOmråde ihht. SOSI 4.3 Nasjonale planoppgaver  Oppdatert tabell 4-1 ihht. SOSI 4.3 Nasjonale planoppgaver | 12.01.2011 |
| Oppdatert figur 4-7 ihht SOSI 4.3 Nasjonale planoppgaver  Oppdatert figur 4-17 ihht SOSI 4.3 Nasjonale planoppgaver | 18.01.2011 |
| Plantype=1 ”nasjonale forventninger” er fjernet fra tabell 4-1 | 28.01.2011 |
| 4.4.2 Prikkpunkt under datalag er noe modifiserte | 03.02.2011 |
| 4.4.2 Prikkpunkt under aktuelle dokumenter – skille mellom gjeldende planbestemmelser og planbestemmelser er fjernet | 03.02.2011 |
| 4.4.3 Tekst noe modifisert | 03.02.2011 |
| 4.4.3.3 Dokumentstatus endret til PlandokumentStatus for å unngå sammenblanding med Dokumentstatus i NOARK-standarden | 03.02.2011 |
| 4.4.3.4 Overskrift og noe tekst er endret | 03.02.2011 |
| 4.4.4 Utfyllende om arealplan er noe endret | 03.02.2011 |
| 4.4.7 Plantype=2 og 4 og planstatus=3,8 fjernet under ”nasjonale forventninger” i tabell 4-1  Tekst under datalag for bebyggelsesplaner noe modifisert | 03.02.2011 |
| 4.4.7.5 og 4.4.7.8 Små endringer av teksten | 03.02.2011 |
| Oppdatert figur 4-23 ihht. SOSI 4.3 Midlertidig forbud mot tiltak  Oppdatere figuerer som inneholder DokumentStatus | 15.02.2011 |
| 4.4.2 ”Informasjon om” lagt til prikkpunkt for nasjonale og regionale planoppgaver | 15.02.2011 |
| Mindre retting av lovereferanser i hele dokumentet | 18.02.2011 |
| 4.2 Eksempel på bruk av nasjonal arealplan-ID med URL er lagt til | 18.02.2011 |
| 4.4.7.8 Tilføyelse i 3.avsnitt om statlige og regionale planer i Norge digitalt | 18.02.2011 |
| 4.2 Endret omtale av statlig og regional plan. Føyd til om tildeling av nasjonal  arealplan-ID når en plan vedtas av flere kommuner/fylker.  Endret ordlyden i kart- og planforskriften § 12 og 13 i tråd med forskriftsendring av 1.3.2011.  Ny versjon av produktspesifikasjonen er gjort gjeldende. | 01.03.2011 |
| Forsiden - ny figur med oppdatert modell | 31.10.2011 |
| Innholdsfortegnelse - oppdatert sidetall og kapittelnavn | 31.10.2011 |
| Hele dokumentet: Erstattet "Hendelse" med "Planbehandling" | 31.10.2011 |
| Kapittel 4.4.3 Byttet figur 4-4 pg 4-5 - nytt avsnitt der boks rundt SOSI-elementer i modellen omtales | 31.10.2011 |
| Kapittel 4.4.3.1 Byttet figur 4-6, 4-7, tekst om grensesnitt funksjoner er slettet | 31.10.2011 |
| Kapittel 4.4.3.3 Figur 4-9 er byttet - noe omskrevet figurtekst | 31.10.2011 |
| Kapttel 4.4.3.3 To nye avsnitt som omtaler dokumenttypene "gjeldende bestemmelser" kontra "bestemmelser" | 31.10.2011 |
| Kapittel 4.4.3.4 Omkrevet tekst - og ny figur 4-10 - slettet avsnitt om Innsigelsesmyndighetstype | 31.10.2011 |
| Kapittel 4.4.3.5 Dispensasjoner får eget underkapittel. Noen mindre omskrivninger, tekst om subtype Klage med egenskapen utsattIverksettingAvVedtak går ut | 31.10.2011 |
| Kapittel 4.4.3.6 og 4.4.3.7 er omnummerert (tidligere 4.4.3.5 og 4.4.3.6) | 31.10.2011 |
| Kapittel 4.4.5 Ny figur 4-16, nytt avsnitt om de tre nye boolske variablene | 31.10.2011 |
| Kapittel 4.4.8 Det aller meste om grensesnittfunksjoner er tatt ut | 31.10.2011 |
| Endret modell på forsiden | 09.03.2012 |
| Endret modell Figur 4-4 | 09.03.2012 |
| Nytt avsnitt s 4\_9 om modellen, hentet fra et kapittel lenger bak i forrige versjon | 09.03.2012 |
| Endret modell Figur 4-5 og 4-6 | 09.03.2012 |
| Endret siste setning kap. 4.4.3.1 | 09.03.2012 |
| Endret første avsnitt kap. 4.4.3.2 og | 09.03.2012 |
| Endret mye tekst kap 4.4.3.3 og figur 4-9 | 09.03.2012 |
| Endret mye tekst kap 4.4.3.4 og figur 4-10 | 09.03.2012 |
| Endret noe tekst i kap 4.4.3.5 | 09.03.2012 |
| Byttet fig. 4-12 og 4-13 | 09.03.2012 |
| Mindre endring i kap 4.4.4 | 09.03.2012 |
| En del endring i kap 4.4.5, omtale av planstatus, samt siste avsnitt om ubehandlet klage og ubehandlet innsigelse | 09.03.2012 |
| Noen justeringer i kap.4.4.6 om planrelasjoner | 09.03.2012 |
| Kap 4.4.7, tabell 4-1. Delt Plantype=3 på to datalag samt nytt avsnitt under tabellen ang. plantype=4 | 09.03.2012 |
| Ny setning kap. 4.4.7.2 | 09.03.2012 |
| Kap 4.4.8 sterkt omskevet | 09.03.2012 |
| Kap 4.4.9, mindre presiseringer (kan og ikke bør) | 09.03.2012 |
| Vedlegg I endringer vist med rødt i tråd med modellendringene (gjeldendeBestemmelser, Planbehandlingtype og PlandokumentType) | 09.03.2012 |
| Modell figur 4-4 | 29.03.2012 |
| Endret modell og tekst kap.4.4.3.4 – ny planbehandlingtype "mottatt varsel om innsigelse" | 17.04.2012 |
| Mindre tekstendring i 4.4.3.3, 4.4.3.4 og 4.4.5 | 15.05.2012 |
| Lagt til planbehandlingtypen "fastsatt gjennomføringsfrist" | 24.06.2012 |
| Presisering av koding av nasjonal arealplanID for statlige planer | 26.06.2012 |
| Ny versjon av produktspesifikasjonen gjort gjeldende. | 01.07.2012 |

1. Arealplan = formalisert informasjon om tillatt og planlagt bruk i henhold til plan- og bygningsloven [↑](#footnote-ref-1)
2. Digital arealplan er i kart- og planforskriften § 2 første ledd bokstav b) definert som arealplan egnet for elektronisk databehandling i en form som representerer planen på en fullstendig og entydig måte. [↑](#footnote-ref-2)
3. I praksis vil kommunale planregistre ved iverksettingen av forskriften i 2010 kun inneholde arealplaner med NasjonalArealplanid som består av kommunenummeret (..KOMM i SOSI) og unik planidentifikasjon for hver arealplan innenfor kommunen (..PLANID i SOSI). Innføringen av NasjonalAreaplanID i SOSI vil først skje fra 2011, slik at systemleverandørene og kommunene får ett år til å utvikle systemene med tilhørende rutiner, samt gjennomføre konvertering av arealplandata. [↑](#footnote-ref-3)
4. Med ”klippes inn” menes en prosess der planområdet for den nyeste planen benyttes til å klippe vekk (fjerne) eldre digital arealplaninformasjon. Deretter redigeres vektoriserte plandata fra ny arealplan inn i det frigjorte området i forvaltningsdatalaget. [↑](#footnote-ref-4)
5. Se kart- og planforskriften § 12 annet ledd bokstav a. Kommunen står fritt til også å registrere planområde og digitale arealplaner etter eldre lovverk, også planer som ikke endres. [↑](#footnote-ref-5)